"Greyhound" ja "HMS Grafton" tulittivat 25. toukokuuta Calaisin satama-alueelle pyrkiviä Saksan armeijan joukkoja. Alus siirrettiin 27. toukokuuta Doveriin avustamaan Dunkerquen evakuointia. Se kuljetti 28.-30. toukokuuta kolmella matkalla yhteensä 1 399 miestä Doveriin. Viimeisellä matkallaan alus joutui ilmahyökkäykseen, jolloin useat sen miehistönjäsenistä ja kannella olleista evakuoiduista saivat surmansa tai haavoittuivat. "Błyskawica" ja avuksi tullut hinaaja hinasivat vaurioituneen aluksen Doveriin.